Բրյանսկի մարզային պատանի հանդիսատեսի թատրոն

Բրյանսկի մարզային պատանի հանդիսատեսի թատրոն, թատրոն Բրյանսկ քաղաքում` երեխաների և պատանիների համար նախատեսված խաղացանկով։ Հիմնադրվել է 1981 թվականին։


== Պատմություն ==
Բրյանսկի պատանի հանդիսատեսի թատրոնը բացվել է 1981 թվականի փետրվարի 18-ին։ Այդ օրը կայացել է «Հայրերի պատանեկությունը» ներկայացման առաջնախաղը ըստ Բ. Լ. Գորբատովի պիեսի։ Թատրոնի առաջն տնօրենն է եղել Աֆանասի Զախարովիչ Էստրինը։ Առաջին գլխավոր ռեժիսորն է եղել Վալերի Գուրյևը։
Տարբեր տարիներին Բրյանսկի պատանի հանդիսատեսի թատրոնում աշխատել են շրջանում հայտնի թատրոնի ռեժիսորներ։ Նրանցից կարելի է նշել Բորիս Ցեյտլինին, Միխայիլ Սկանդարովին, Յուրի Բերյոզային, Սվետլանա Նաումենկոյին, Բորիս Յարիշին, Լարիսա Լեմենկովային։
Թատրոնի զարգացման մեջ մեծ ներդրում է ունեցելե Լեոնիդ Կուլագինը, ով զբաղեցրել է գլխավոր ռեժիսորի պաշտոնը 1997-2004 թվականներին։ Այդ ընթացքում բեմադրվել է 17 ներկայացում, որոնցից շատերը մինչև այսօր թատրոնի խաղացանկում են։
Ստեղծման օրվանից թատրոնում բեմադրվել է ավելի քան 130 տարբեր ներկայացումներ ինչպես մանուկների, այնպես էլ` մեծահասակների համար։ Դրանց շարքում են Ալեքսանդր Օստրովսկու, Ալեքսանդր Պուշկինի, Ուիլյամ Շեքսպիրի, Մոլիերի, Էռնստ Հոֆմանի ստեղծագործությունները։
2004 թվականին Լեոնիդ Կուլագինը հեռացել է գլխավոր ռեժիսորի պաշտոնից։ Ինքը` Կուլագինը բացատրել է դա կինեմատոգրաֆիական ակտիվ գործունեություն սկսվելով, սակայն միևնույն ժամանակ չի ժխտել քաղաքային ղեկավարության պաշտոնյաների հետ ունեցած տարաձայնությունների մասին տեղեկությունները։
Նրա գնալուց հետո ՊՀԹ-ն գրեթե 7 տարի չի ունեցել մշտական գլխավոր ռեժիսոր։ Մի քանի ներկայացումներ բեմադրել են հրավիրյալ մասնագետներ, սական մնացած ժամանակ թատրոնն ամիսներով նոր ներկայացումներ չի բեմադրել։
2010 թվականի վերջին թատրոնի գլխավոր ռեժիսորի պաշտոնում նշանակվել է ՌԴ արվեստի վաստակավոր գործիչ Միխայիլ Մամեդովը, ով դրանից առաջ մոտ 20 տարի համագործակցել է թատրոնի հետ և ՊՀԹ-ի բեմում բեմադրել 10-յակ ներկայացումներ։
2013 թվականին ՊՀԹ-ի շենքում հիմնադրվել է Բրյանսկի մարզային տիկնիկային թատրոնը։ Նախ հայտարարվել է, որ թատրոնը շենքում կմնա մինչև հիմնանորոգում, իսկ արդյունքում մնացել է անհայտ ժամկետով։


== Թատրոնի շենք ==
Թատրոնի շենքը կառուցվել է 1960 թվականին ուշ կլասիցիզմի ոճով։ Ի սկզբանե թատրոնի համար նախատեսված էր Պիոներների և դպրոցականների տան շենքը (այժմ` Յու. Ա. Գագարինի անվան մանկապատանեկան ստեղծագործական պալատ), այդ պատճառով էլ նախագծի հիմքում ընտրվել է Րյազանում գտնվող նմանատիպ շենք` փոփոխված ըստ տեղային պայմանների։
Շենքը գտնվում է Բրյանսկ քաղաքի կենտրոնում։ Ճակատային մասը նայում է Գորկու փողոցին, իսկ ետնամասից ելք կա դեպի Սուդոկ ձորակ, որը քաղաքի պատմական կենտրոնը բաժանում է երկու մասի։
1970 թվականին թատրոնի շենքի դիմաց տեղադրվել են Լենինի և Գորկու արձանները, որոնք տեղական վարչակազմի որոշմամբ ճանաչվել են որպես շրջանային նշանակության մշակութային ժառանգության օբյեկտներ։
1980 թվականին թատրոնի բացումից առաջ շենքում վերանորոգում է անցկացվել։


== Թատրոնն այսօր ==
Այսօր թատրոնի խաղացանկում կա 29 բեմադրություն։ Արդեն շատ վաղուց թատրոնն զբաղվում է համերգային գործունեությամբ։ Ամեն տարի ՊՀԹ-ն իրականցնում է, այսպես կոչված, «փոքր ելությների» ծրագիր Բրյանսկի մարզի ծայրամասային բնակիչների համար, այդ թվում և, Չեռնոբիլի ատոմակայանի վթարից առավել տուժած հարավ-արևմտյան գոտիներում։ Իսկ ամառային թատերաշրջանի ավարտին թատրոնը հյուրախաղեր է ունենում Ռուսաստանի տարբեր քաղաքներում և հարևան երկրներում։
Թատրոնը նաև մասնակցում է բարեգործական միջոցառումների։ Պարբերաբար անց են կացվում անվճար ցուցադրություններ քաղաքի կարիքավոր բնակիչների, հաշմանդամ երեխաների, բազմանդամ ընտանիքների երեխաների և անգամ Բրյանսկի մարզի անչափահասների գաղութի համար։
ՊՀԹ-ը Բրյանսկում անցկացվող «Սլավոնական թատերական հանդիպումներ» փառատոնի մշտական մասնակիցն է, իսկ թատրոնի դերասաններն այս փառատոնի դափնեկիրներ են։ Թատրոնն ունի Վորոնեժում կայացած «Մանկապատանեկան թատրոն, 21-րդ դար» 2-րդ միջազգային փառատոնի դիպլոմ, մասնակցել է «Պատանեկության շեմին» 3-րդ համառուսական փառատոնին Րյազանում։


== Բեմի տեխնիկական տվյալներ ==
Բեմի հիմնական տեխնիկական տվյալներն են.


== Թատրոնի ժամանակակից կազմ ==
ՌԴ ժողովրդական արտիստ Վլադիմիր Իվանովիչ Ավերին
ՌԴ վաստակավոր արտիստ Վերոնիկա Օլեգովնա ՎինիցկայաԹատերախմբի ամբողջական կազմին և խաղացանկային օրացույցին կարելի է ծանոթանալ թատրոնի պաշտանական կայքում։


== Ծանոթագրություններ ==